征鸟厉疾；征鸟，鹰隼之属，杀气盛极，故勐厉迅疾而善于击也。三候，水泽腹坚。阳气未达，东风未至，故水泽正结而坚。立春：初候，东风解冻；阳和至而坚凝散也。二候，蛰虫始振；振，动也。三候，鱼陟负冰。 陟，言积，升也，高也。阳气已动，鱼渐上游而近于冰也。雨水：初候，獭祭鱼。此时鱼肥而出，故獭而先祭而后食。二候，候雁北；自南而北也。三候，草木萌动。是为可耕之候。惊蛰：初候，桃始华；阳和发生，自此渐盛。二候，仓庚鸣；黄鹂也。三候，鹰化为鸠。鹰，鸷鸟也。此时鹰化为鸠，至秋则鸠复化为鹰。春分：初候，玄鸟至；